b'\n_START_ARTICLE_\nJo\xc5\xbeef Su\xc5\xa1nik\n_START_SECTION_\n\xc5\xbdivljenje in delo\n_START_PARAGRAPH_\nSu\xc5\xa1nik se je rodil kmetu in \xc4\x8devljarju Jo\xc5\xbeefu ter materi Jeri rojeni Osenik. Po osnovnem razredu \xc5\xa1martinske ljudske \xc5\xa1ole mu je najbr\xc5\xbe \xc5\xbeupnik in dekan, jo\xc5\xbeefinec Janez Krstnik Rode utrl pot do izobrazbe. V Ljubljani je kon\xc4\x8dal 3 razrede normalke in 5 razredov gimnnazije (1794\xe2\x80\x931799), 2 letnika liceja (1799\xe2\x80\x931801) in 4 letnike bogoslovja (1801\xe2\x80\x931805). Med tem je bil kot \xc5\xa1tudent 2. letnika teologije na predlog kustosa prof. Fr. Wildeja postavljen za skriptorja licejejske knji\xc5\xbenice. Leta 1809 je bil kaplan v Ribnici, nato v \xc5\xbdireh (1809\xe2\x80\x931811), zadnjih 5 let pa je bil vikar-\xc5\xbeupnik v Hatedr\xc5\xa1ici._NEWLINE_Po trditvi H. G. Hoffaje je po 3 letih urejanja Lublanskih novic (LN) Valentin Vodnik prepustil to delo\xc2\xa0\xc2\xbbgospodu Janezu (Johannu) Su\xc5\xa1niku\xc2\xab. Ker pa ni ne v \xc5\xa1olskih katalogih ne kje drugod zaslediti kak\xc5\xa1nega Janez Su\xc5\xa1nika, ki bi mu bilo prisojati, da bi bil sposoben urejati, \xc5\xa1e bolj pa pisati \xc4\x8detudi tako skromen \xc4\x8dasnik, kakr\xc5\xa1en so bile Lublanske novice, ne preostane drugega kakor sprejeti podmeno, da gre v resnici za Jo\xc5\xbeefa Su\xc5\xa1nika, 20-letnega izobra\xc5\xbeenca, ki je pri Vodniku zbudil tolik\xc5\xa1no zaupanje, da bi bil sposoben ob njegovem mentorstvu prevzeti \xc4\x8dasnikarsko delo. Tako moramo Jo\xc5\xbeefa Su\xc5\xa1nika s precej\xc5\xa1no gotovostjo \xc5\xa1teti za Vodnikovega naslednika pri LN in sploh za drugega z imenom in priimkom znanega slovovenskega \xc4\x8dasnikarja.'